
H O T Ă R Â R E
- privind aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”

Analizand proiectul de hotarare inregistrat sub nr. 49/03.04.2025 privind  aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”, inițiat de primarul orașului,
Având în vedere:
- referatul de aprobare înregistrat sub nr. 5776/03.04.2025 prin care primarul oraşului Boldeşti-Scăeni propune aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”;
- raportul de specialitate al compartimentului de resort, înregistrat sub nr.5777/03.04.2025;
- adresa din partea Şcolii Gimnaziale „Mihai Viteazul” oraşul Boldeşti-Scăeni, înregistrată sub nr. 3489/03.03.2025 şi Hotărârea nr. 7/27.02.2025 a Consiliului de administraţie;
[bookmark: _Hlk194583352]- prevederile Hotărârii Guvernului României, nr. 23/2025 privind instituirea Programului naţional "Masă sănătoasă" în anul 2025;
- prevederile Hotărârii Guvernului României, nr. 80/2025 privind repartizarea pe unităţi/subdiviziuni administrativ-teritoriale şi pe unităţi de învăţământ a sumei prevăzute în Legea bugetului de stat pe anul 2025 nr. 9/2025 pentru finanţarea Programului naţional ''Masă sănătoasă'';
- prevederile Ordinului ministrului educaţiei nr. 3352/2025 privind aprobarea Listei unităţilor de învăţământ preuniversitar incluse în Programul naţional "Masă sănătoasă" în anul 2025;
- avizul secretarului general, înregistrat sub nr. 5778/03.04.2025;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
[bookmark: _Hlk194583371]	În temeiul prevederilor art. 129 alin. (2) lit. d), alin. (7) lit. a), ale art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	




Consiliul Local al oraşului Boldeşti-Scăeni, întrunit în şedinţa publică extraordinară în data de 07.04.2025, adoptă prezenta hotărâre:

[bookmark: _Hlk194583477]Art.1. Se aprobă tipul de suport alimentar, constând în pachet alimentar, ce se va acorda elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”.
Art.2. Distribuirea pachetelor alimentare se va face zilnic la sediul Școlii Gimnaziale „Mihai Viteazul” oraşul Boldeşti-Scăeni şi al structurilor de  învăţământ arondate,  după următorul program: 
· în intervalul 09.00-9.30 şi 12.30-13.00, pentru structurile unde       programul de  funcţionare se desfăşoară în două schimburi;
· în intervalul 09.00-9.30 pentru structurile unde programul de  funcţionare se desfăşoară într-un  schimb;
[bookmark: _Hlk194583498]Art.3.  Prezenta hotărâre se comunică prin grija Serviciului buget, finanţe, contabilitate, impozite şi taxe, resurse umane şi salarizare, Școlii Gimnaziale „Mihai Viteazul” oraşul Boldeşti-Scăeni şi se aduce la cunoştinţă publică prin publicarea pe pagina de internet boldești-scaeni.ro, în secțiunea Monitorul Oficial Local.          

